ZBOGOM, VRTIĆU!

Prije početka ljeta, Dječji vrtić Žirek organizirao je završne svečanosti u pedagoškoj godini 2020./2021. To je bila prilika za druženje djece, odgojiteljica/odgojitelja i roditelja.

Kroz pjesme, recitacije, igrokaze i ples, roditeljima smo pokazali dio sadržaja realiziranog tijekom godine. Na ovaj način priveli smo kraju, po mnogim okolnostima neobičnu pedagošku godinu i ispratili još jednu generaciju predškolaca koji se opraštaju od vrtića.

*Dragi naši Žireki,*

*Hvala vam na svakom danu djetinjstva koje ste podijelili s nama. Ostanite svoji i jedinstveni, baš kako smo vas i učili. Hrabro koračajte stazom svog života i sretni vam školski dani.*

Zahvaljujemo svim roditeljima na povjerenju, suradnji, razumijevanju i podršci.

Zbogom vrtiću, zbogom tete

Pravo je vrijeme da ptičice polete

Doviđenja, doviđenja

Mali đak se za školu sprema…

Tekst pripremila: Danijela Huzjak, odgojiteljica